kardosdrur/scandi-wiki huggingface dataset:
Kopivare

En kopivare (eller kopiprodukt) er en vare der er fremstillet ved uautoriseret kopi af et værk eller produkt der er dækket af en eller flere immaterialrettigheder.
Ordet piratkopi bruges til at dække samme begreb omend det oftest bruges om uautoriserede kopier af ophavsretsdækkede produkter såsom film, musik og software, der ikke nødvendigvis er en tiltænkt som en markedsvare.
Foruden ophavsretten kan kopivare efterligne produkter dækket at designret, patentret eller brugsmodelret.
Bruger en kopivare uretmæssigt et varemærke benyttes betegnelsen varemærkeforfalskning.

Kopivarer efterligner ofte mærkevarer.

OECD anslår at den international handel med kopivare havde en værdi på omkring 250 milliarder amerikanske dollars i 2007.
En lobby-organisation anslår at værdien af indenlands og international handel med kopivare sammenlagt er på 600 milliarder dollars, svarende til 5-7% af verdenshandlen.
Omkring en tredjedel af verdens malariavaccine er kopivarer af lav kvalitet eller uden virkning.
Ifølge nogle vurderinger står Kina for 70% af verdens kopivareproduktion.

Lovgivning 
Lovgivningen for køb af kopivarer varierer indenfor EU. 
Som privatperson har det i Danmark ikke været ulovligt at købe kopivarer så længe det ikke er til videresalg.
Myndighederne kan dog tilbageholde og destruere kopivare der er bestilt via Internettet.
Dette blev fastslået ved en principiel dom i Sø- og Handelsretten i 2011 i den såkaldte Rolex-sag,
der dog er anket til Højesteret.
. Højesteret har den 15. maj 2014 afsagt dom  i Rolex-sagen, efter den havde været forelagt EU-Domstolene. I Danmark tilbageholdt SKAT i 2010 kopivarer til en værdi på 54 millioner kroner.
I lande som for eksempel Italien, Frankrig og Portugal er det ulovligt at købe kopivarer, og sådanne køb er forbundet med store bøder i Italien. 
I et enkelt tilfælde lød bøden på 75.000 kroner for køb af et par kopisolbriller.
I Danmark har det været diskuteret om køb af kopivarer skulle udløse en bøde,
og mange danskere er usikre på hvordan reglerne er.

Selvom det er lovligt at indføre kopivarer som rejsegods i Danmark, kan det anses for upassende. Den tidligere statsministerfrue Anne-Mette Rasmussen blev kritiseret da hun i 2006 offentligt viste sig med en kopi af en Louis Vuitton-taske.

Udbud og salg af kopivarer er som regel ulovligt. 
I Danmark kan sådanne udbud og salg medfører konfiskation og bødestraf for eksempel under henvisning til varemærkeloven.
Derudover kan der være erstatningspligt.

Den foreslåede internationale handelsaftale ACTA var tænkt til at etablere rammer på området for kopivarer.

Henvisninger 

Handel
Immaterialret
Terningemanden

Terningemanden er en roman fra 1971 af George Cockcroft under pseudonymet Luke Rhinehart. Romanen fortæller om en psykiater, som begynder at tage beslutninger på basis af terningeslag. Cockcroft skrev romanen baseret på sin egen erfaring med at bruge terninger til at foretage valg, mens han studerede psykologi.

Romanen er kendt for sine anti-psykiatriske udtryk og for at afspejle et humør som kendetegner de tidlige 1970'ere. På grund af romanens omvæltende udtryk og nogle af dens kapitlers kontroversielle emner, som eksperimentering med voldtægt og mord, blev den bandlyst i adskillige lande.

Da den først blev udgivet havde den undertitlen "Få romaner kan ændre dit liv. Denne vil." og blev hurtigt anerkendt som en moderne kultklassiker. Romanen blev efterfølgende genudgivet i USA og fik tilmed undertitlen "Denne bog vil ændre dit liv." selvom denne udgave var en groft redigeret version af første udgave.

Romanens tema følges op i to andre romaner, Jagten på Terningemanden og Adventures of Wim, sammen med en yderligere bog, The Book of the Die.

Plot 

Romanen fortæller om en psykiater ved navn Luke Rhinehart hvis kedelige og utilfredsstillende liv får ham til at tage beslutninger på basis af terningeslag. Dette involverer blandt andet sex, voldtægt, mord, "terningefester" og psykiatriske patienter som stikker af. Der er også beskrevet en kult som udvikler sig omkring manden, og den psykologiske forskning han påbegynder såsom initiativet "Fuck without Fear for Fun and Profit".

Se også 
 Luke Rhinehart

Litteratur i 1971
Romaner fra USA
Kærstar

 
Kærstar (Carex acutiformis), ofte skrevet kær-star, er en 50-120 cm høj halvgræs, der vokser på fugtig bund langs søer og åer. Arten er karakteristisk for næringsrige lavmoser, hvor den indgår i de typiske plantesamfund.

Beskrivelse 
Kærstar er en flerårig, urteagtig halvgræs med en overhængende og bestanddannende vækstform. Stænglerne er glatte forneden, men mere ru længere oppe. Bladene er v-formede i tværsnit, samt smalle, helrandede og linjeformede med tydelig køl. Begge bladsider er græsgrønne og hårløse.

Blomstringen foregår i maj-juni. Den blomsterbærende stængel bærer 4-6 aks med de hanlige blomster samlet i de 1-2 øverste, mens alle de øvrige kun består af hunlige blomster. De enkelte blomster er stærkt reducerede, sådan at de hanlige kun har et dækskæl og tre støvdragere, men de hunlige et frugthylster, et dækskæl og tre støvfang. Frugterne er nødder, der omsluttes af frugthylstret.

Rodsystemet er trævlet med vandrette udløbere.

Højde x bredde og årlig tilvækst: 1,00 x 1,00 (100 x 20 cm/år), heri ikke medregnet tuer, dannet fra udløbere. Målene kan bruges til beregning af planteafstande i f.eks. haver.

Hjemsted 

Kærstar har sin naturlige udbredelse i Nordafrika, Mellemøsten, Kaukasus, Centralasien og på det Indiske subkontinent samt i det meste af Europa. I Danmark er den almindelig på fugtig bund i de østlige dele, mens den er sjælden i resten af landet. Arten foretrækker i det hele taget lysåbne eller let skyggede voksesteder med våd og til tider oversvømmet bund: Våde enge, ådale, lavmoser og søbredder, dvs. i plantesamfundet Juncus subnodulosus–Cirsium palustre.

I det område, hvor man arbejder med udsætning af bævere, dvs. syd for Ramløse Å, finder man en lavmose, som er domineret af denne art. Plantesamfundet består bl.a. af bukkeblad, tagrør, blågrøn kogleaks, duskfredløs, knippestar, knæbøjet rævehale, kragefod, kåltidsel, mannasødgræs, næbstar, rørgræs, angelik og søkogleaks

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Sumpplanter
Star-slægten
Forever (Medina-album)

Forever er det andet engelsksprogede album af den danske sangerinde Medina, der udkom den 1. juni 2012. Albummet indeholder ti nye sange, samt tre oversatte sange fra Medinas tredje danske album, For altid (2011): "For altid", "Kl. 10" og "Lyser i mørke", der er blevet til "Forever", "Happening" og "Black Lights".

Titelsangen "Forever", udkom som albummets første single den 13. april 2012 i Tyskland, og den 21. maj i Danmark.

Spor

Udgivelseshistorik

Kilder 

Medina-album
Album fra 2012
LMFAO

LMFAO er en forkortelse der dækker over Laughing My Fucking Ass Off. Betegnelsen kan ellers henvise til:

 LMFAO (musikgruppe) – et satirisk amerikansk popband.
Mastering

Mastering også kaldet 'Audio-mastering' eller 'Lyd-mastering', er en specialiseret proces der udgør den sidste behandling af indspillet lyd og musik, inden det går til selve produktionsfasen (CD-fremstilling, klargøring til digitale medier, vinyl-fremstilling m.m.)

Overblik 
Udgangspunktet for mastering er en mixmaster, dvs. en optagelse af musik i stereo (typisk, dog flerspors- og surround-mastere Surround sound også forekommer) som mix teknikeren har frembragt. Det optimale udgangspunkt for en mixmaster er en optagelse der indeholder nok headroom (dvs. lydniveauforskel mellem den højeste musiklydstyrke og øverste niveau i formatet) til at mastering teknikeren kan foretage sine opgaver på musikken. Disse opgaver består i at lydoptimere musikken med henblik på at opnå bedst muligt lydstyrke, ensartethed blandt de forskellige sange på masteren samt sørge for harmoniske overgange og indkorporering af ISRC-koder (ejerskabskoder), katalogkoder, titler, kunstnernavne, datoer m.v.)

Udvikling 
Mastering processen kan indeholde teknikker kendt fra indspilningsfasen, så som EQ'ing (justering af frekvenser), komprimering (justering af dynamik), støjeliminering, fades (glidende ind- og ud-gange) m.v., men er hovedsageligt det sidste forkromede overbliksbillede inden musikken ryger ud til forbrugeren. Historisk set, har processen i mange år, fra indspillet musiks indtog på den kommercielle scene i starten af 1900-tallet til den digitale revolution i 1980'erne, været forbeholdt mænd i kitler og butterfly som drejede på knapper i små lukkede og for gæster (inkl. musikere og producere) uindbydende rum. Dette har ændret sig drastisk siden de digitale medier har taget over. Nu om dage, er det folk med stor respekt og sans for musik som benytter sig af til stadighed mere og mere avanceret software til at sætte det sidste aftryk på musikken. Hvor man før i tiden (den analoge tidsalder) var afhængig af direkte-til-matrice processer (direkte overførsel til vinyl presse form), båndoptagere båndoptager, analoge EQ's, analoge kompressorer, barberblade og tape) er man i stigende grad begunstiget af programmer til almindelige computere som kan håndtere de samme processer (hurtigere og bedre, mener mange).

Se også 
 Lydmikser

Lydteknologi
Yorkshire Dales

Yorkshire Dales er et område i det nordlige England gennemskåret af flere dale. Dele af området er udlagt som nationalpark. Parken er beliggende i et samlet område i North og West Yorkshire samt i Cumbria.

Geografi
Landskabet er karakterisk ved sine grønne, højtliggende overdrev, hvor får og kvæg græsser, inddelt af stengærder uden mørtel. Dalene er både i 'V'- og 'U'-form, de fleste af dem skabt af gletschere under sidste istid. Bjergene er for det meste kalksten, med noget skifer og sandsten. 

Det findes også en del højmoser og landskab med lyng, hvor der foregår omfattende rypejagt om efteråret.  

Bjergkæden Penninerne løber gennem Yorkshire Dales. Landskabet gør området velegnet til vandring og vandringsruten Pennine Way gennem dalene er den mest besøgte vandrevej i Storbritannien.

Hulesystemer 

Som følge af den megen limsten, der forefindes i dalene, er der omfattene hulesystemer flere steder i området, hvilket gør området til et af mest besøgte for huleudforskning i Storbritannien. Flere af hulesystemerne er åbne for offentligheden. 

Systemerne omfatter:
 Gaping Gill systemet
 Alum Pot systemet
 Mossdale Caverns
 Kingsdale Caverns
 Leck Fell Caves
 Easegill systemet
 White Scar Caves i Chapel-le-Dale nær Ingleton,
 Ingleborough Cave i Clapdale nær Clapham
 Stump Cross Caverns nær Pateley Bridge.

Nationalparken

I 1954 blev 1.770 km² udlagt som nationalpark. Det meste af af nationalparken ligger i North Yorkshire, men efter grevskabsreformen i 1974, har dele af parken været placeret i Cumbria. Mere end 20.000 mennesker bor i parkområdet, der har mere end otte millioner besøgende om året. 

Blandt seværdighedene i parken finder man:
Aysgarth Falls
Landsbyerne Clapham, Hawes og Malham
Cautley Spout
Grassington
Horton in Ribblesdale
Kisdon Force i Swaledale
Reeth
Sedbergh
Settle
Yorkshire three peaks

Dalene

Dalene der regnes med til Yorkshire Dales er:

Arkengarthdale
Bishopdale
Coverdale
Dentdale
Littondale
Malhamdale
Nidderdale (udenfor nationalparken)
Ribblesdale
Swaledale
Wensleydale
Wharfedale

Noter

Eksterne links

Nationalparker i Storbritannien
North Yorkshire
Tommy Chong

Thomas B. Kin "Tommy" Chong (født 24. maj 1938 i Edmonton, Alberta i Canada) er en canadisk komiker, skuespiller og musiker, nok mest kendt for at være den ene halvdel af komikerparet Cheech & Chong. Han spillede også hippieen Leo i komedieserien That '70s Show. I begyndelsen af sin karriere var han guitarist i soulgruppen Bobby Taylor & The Vancouvers.

Kildehenvisninger

Eksterne henvisninger 

 

Skuespillere fra Canada
Komikere fra Canada
Personer fra Edmonton
Bul

Bul har flere betydninger:
 Bul (tømmer) – afgrenede stammer, brugt til bygningskonstruktion
 Bul (tøj) – en type overdel til kjole
Tvillingegård fra Göinge, Skåne (Frilandsmuseet)

Tvillingegården fra Göinge (dansk: Gønge) er en gård, som oprindeligt stod i Näs, Norra Mellby, Hässleholms kommun i Skåne. Den blev i 1899 købt af Dansk Folkemuseum og opført på Frilandsmuseet, hvor den har været åben siden 1901.

Gården består af to gårde omkring en fælles, langstrakt gårdsplads. Den ene gård er opført i 1688, den anden i 1737 – begge gårde med den karakteristiske lavere stue mellem forrådsrummene, de såkaldte herberger. Bygningerne er hovedsagelig i bulkonstruktion i eg, og med stråtag.

Eksterne henvisninger

Referencer 

Skåne
Frilandsmuseet
Roberto Di Matteo

Roberto Di Matteo (født 29. maj 1970) er en italiensk tidligere fodboldspiller, og træner for den engelske Premier League fodboldklub Chelsea. Roberto Di Matteo overtog jobbet som cheftræner i marts 2012 efter den tidligere manager, Andre Villas-Boas, blev fyret af klubejer Roman Abramovitj.
Den 21. november 2012 måtte  Matteo forlade Chelsea efter et nederlag på  0-3 mod Juventus i Champions League-gruppespilskampen den 20. november. Han blev siden hen ansat som træner for Aston Villa efter deres nedrykning til Championship. Efter blot én sejr i 12 kampe blev Di Matteo fyret d. 3. oktober 2016. I 2015-16 var Di Matteo træner for Schalke 04 som han førte til en sjetteplads der gav adgang til Champions League kvalifikationen.

Fodboldspillere fra Italien
Fodboldtrænere fra Italien
Fodboldtrænere fra Chelsea F.C.
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
A lyga 2011

A lyga 2011 var den 22. udgave af det litauiske mesterskab i fodbold. Turneringen blev afviklet fra den 12, marts, 2011 og blev afsluttet den 6. november, 2011.

FK Ekranas vandt deres 4. litauiske mesterskab.

Tabel 

1: Mažeikiai, Kaunas og Klaipėda fik ikke tildelt liga licens til 2012 sæsonen.
 2:Kaunas Fik fratrukket 6 point pga. skyldig løn til tidligere spiller.

Målscorer 
Pr. 6. november, 2011; Kilde: Lietuvos futbolo statistika

Eksterne kilder/henvisninger 
 A lyga alyga.lt 
 RSSSF 2011 
 Soccerway 

Fodbold i 2011
Sæsoner i A lyga
Meistriliiga 2011

Meistriliiga 2011 var den 21. udgave af det estisk mesterskab i fodbold. Turneringen blev afviklet fra den 5. marts, 2011 og blev afsluttet i november, 2011.

FC Flora Tallinn vandt deres 9. estiske mesterskab.

Tabel

Målscorere 
Ved sæsonens afslutning

Kilder 

Fodbold i 2011
Fodbold i Estland
Wysjejsjaja Liha 2011

Hvideruslands førstedivision 2011 var den 21. udgave af det hviderussiske mesterskab i fodbold. Turneringen  blev afviklet fra april, 2011 og blev afsluttet i november,  2011.

 BATE Borisov vandt deres 8. hviderussiske mesterskab.

Tabel

Målscorer 

Pr. 27. november, 2011 Kilde: football.by  

Fodbold i 2011
Fodbold i Hviderusland
Juncus subnodulosus–Cirsium palustre

Juncus subnodulosus-Cirsium palustre er et plantesamfund, der findes på fugtig bund i dele af Vesteuropa. Denne type lavmose-eng (der er navngivet efter de to dominerende arter, Juncus subnodulosus og Cirsium palustre) ser ud til at være opstået i takt med jordbrugets fremtrængen i Europa i Bondestenalderen.

Arter 
De dominerende arter i disse lavmoser er: 
 Butblomstret Siv (Juncus subnodulosus)
 Kær-Tidsel (Cirsium palustre)

Desuden findes følgende arter ofte i de samme vegetationer: 
 Almindelig Mjødurt (Filipendula ulmaria)
 Fløjlsgræs (Holcus lanatus)
 Kær-Padderok (Equisetum palustre)
 Kær-Star (Carex acutiformis)
 Sump-Kællingetand (Lotus uliginosus)
 Vand-Mynte (Mentha aquatica)

Noter

Litteratur 
 C. Michael Hogan: Marsh Thistle: Cirsium palustre, 2009. Se GlobalTwitcher.com: Marsh Thistle: Cirsium palustre, udg. af N. Strömberg
 J.S. Rodwell: British Plant Communities, bd. 4: Aquatic Communities, Swamps and Tall-herb Fens, 1995, 

Plantesamfund
Moser
Eduard Khil

Eduard Anatoljevitj Khil (, , født 4. september 1934 i Smolensk, Russiske SFSR, død 4. juni 2012 i Sankt Petersborg, Rusland) var en russisk baryton, der nød stor popularitet i Sovjetunionen. Det vestlige publikum fik kendskab til ham i 2009, da en optagelse fra 1976 af sangen Я очень рад, ведь я, наконец, возвращаюсь домой dukkede op på YouTube under navnet I am very glad, because I’m finally back home, der senere blev omdøbt Mr. Trololo original upload.

I maj 2012 fik han et hjerteanfald, der bragte ham i koma. Han døde på et hospital i Sankt Petersborg den 4. juni, 77 år gammel.

Referencer

Eksterne Henvisninger 

 
 Officiel hjemmeside  

Sangere fra Rusland
Internetfænomener
Fersk gerning

Fersk gerning er et udtryk inden for jura der angiver at en kriminel er opdaget og taget under sin ulovlige gerning eller umiddelbart derefter.

Udtrykket bruges ofte i forbindelse med tyveri hvor politiet anholder tyvene mens de er i færd med at begå indbrud.

I Danmark kan der gennemføres civil anholdelse når en person tages på fersk gerning.

Efter Schengenkonventionen artikel 41 kan et medlemsstats politi fortsætte en igangværende forfølgning af en person "antruffet på fersk gerning" (engelsk, "caught in the act") når denne krydser grænsen til et andet medlemsland.

§ 57 om parlamentarisk immunitet i Grundloven bestemmer at et folketingsmedlem ikke har parlamentarisk immunitet, hvis "han er grebet på fersk gerning".

Jura
Retsvidenskab
Strafferet
Juridiske begreber
Aalter

Aalter er en kommune beliggende mellem Brugge og Gent i den belgiske provins Østflandern. Kommunen omfatter byerne Aalter, Bellem, Lotenhulle og Poekeer. Pr. 1. januar 2007 boede var der 18.887 indbyggere i kommunen, der har et areal på 81,92 km², hvilket giver en befolkningstæthed på 231 indbyggere pr. km².

Eksterne henvisninger 

 Kommunens hjemmeside 

Kommuner i Belgien
Arsenik

Arsenik, tidligere kendt som rottekrudt, giftmel eller hvid arsenik, er en betegnelse for giftstoffet arsen(III)oxid, As2O3, arsentrioxid..

Arsenik har tidligere været brugt mod forskellige skadedyr. Det har længe været brugt til at smøre skind til dyr under udstopning på bagsiden som beskyttelse mod insektangreb, hvorfor udstoppede dyr skal behandles med forsigtighed ved evt. reparationer. 

Arsenik er tungt opløseligt i koldt vand, lettere i varmt vand, og har ikke nogen påfaldende smag eller lugt.

Tidligere var der ret let adgang til arsenik på grund af dets anvendelse som rottegift, så det blev brugt til en del giftmord. Arsen er dog ret nemt at påvise i maveindhold og i liget (Marshprøven) også lang tid efter, at offeret er begravet. Arsenet bindes bl.a. i muskler, knogler, hud, hår og negle. 

I visse egne af Østrig, i Steiermark, blev før i tiden arsenik i små mængder regelmæssigt indtaget af både mænd og kvinder for at give legemet fyldighed og for at give huden et smukt udseende. Arsenik mentes også at lette vejrtrækningen i bjergene, idet man lod et stykke arsenik langsomt opløse sig i munden på bjergvandreren. Også heste blev af og til "styrket" med arsenik. 

Symptomer på forgiftning med arsenik er bl.a. hurtigt indsættende mavesmerter, opkastning og voldsom diarre. 

Bemærk at det engelske ord arsenic og det svenske ord arsenik begge er betegnelser for grundstoffet arsen og ikke for arsenik.

Referencer

Gift
Rodenticider
Dværgpalme-slægten

Dværgpalme (Chamaerops) er en monotypisk slægt, der kun rummer én art: Dværgpalme (Chamaerops humilis). Det er den eneste palme, som vokser naturligt i det kontinentale Europa. Den vokser primært i det sydvestlige Europa og nordvestlige Afrika. Se i øvrigt beskrivelsen under artens navn.

Eksterne links 
Plants For A Future : Chamaerops humilis
Joachim Fagerlund

Joachim Malthe Elias Fagerlund (født 14. januar 1859 i Tårbæk, død 28. februar 1933 på Frederiksberg) var en dansk civilingeniør, hvis livsværk kom til at ligge på Bornholm, hvor han blev driftsbestyrer for De Bornholmske Jernbaner.

Joachim Fagerlund var søn af en tømrermester og blev civilingeniør med førstekarakter i 1882. 1883-84 arbejdede han på en tysk maskinfabrik, der bl.a. fremstillede damplokomotiver til smalsporsbaner. Her var han også med til at bygge jernbanebroen over Masnedsund, som åbnede i 1884. Derefter arbejdede han i faderens byggeforretning indtil 1888, hvor han tog til Bornholm og indtil 1893 var bestyrer på Nordre Jernstøberi i Rønne.

1891-97 var han medlem af byrådet i Rønne. 1892-1900 ejede han et stenhuggeri, der bl.a. leverede en del af stenene til den kunstneriske udsmykning af Københavns Rådhus.

Fra 1890 var han aktiv for oprettelse af smalsporede jernbaner på Bornholm. 1897-1900 var han ingeniør for anlæggelsen af jernbanen Rønne-Nexø, og 1900-1929 var han driftsbestyrer for De Bornholmske Jernbaner, som blev udbygget med Aakirkeby-Almindingen 1901, Rønne-Allinge-Sandvig 1913 og Almindingen-Gudhjem 1916.

I 1932 blev Joachim Fagerlund ridder af Dannebrog. Han var ugift. Hans store villa "Lynghøjen" blev efter hans død indrettet til legatboliger for folk med tilknytning til De Bornholmske Jernbaner.

Værker 
Foruden at han som ingeniør var stærkt involveret i anlægget af alle de bornholmske banestrækninger, løste Joachim Fagerlund mange arkitektopgaver sammen med assistenten på banernes tegnestue, Jens Dam. Hans stationsbygninger og "formandshuse" har karakteristiske vandrette bånd.
 Rønne N formandshus 1900 (nedrevet).
 Hundsemyre trinbræt-pavillon 1901 (nedrevet).
 Køllergårde station december 1901.
 Rønne Ø formandshus 1915-16.
 Pilemølle formandshus 1915-16.
 Balke Strand formandshus 1915-16.
 Humledal station 1927-28.
 Desuden remiser, varehuse, værksteder, arbejdsskure, broer, afmærkninger og i den mere dekorative ende Allingebanens udskårne hvidmalede perronbænke efter skitse af arkitekt Ove Funch-Espersen, der tegnede Allingebanens bygninger.

Eksterne kilder/henvisninger 
 Ann Vibeke Knudsen: DBJ – Historien om Jernbanerne på Bornholm, Bornholms Museum 2007, s. 288-293.

Ingeniører fra Danmark
Arkitekter fra Danmark
Riddere af Dannebrog
Danskere i 1800-tallet
Danskere i 1900-tallet
Kommunalpolitikere fra Danmark
Jernbanefolk fra Danmark
Erhvervsfolk fra Danmark
Legatstiftere fra Danmark
Filantroper fra Danmark
Diagram

Et diagram er et todimensionelt geometrisk symbolsk repræsentation af information i henhold til en eller anden visualiseringsteknik. Nogle gange er den anvendte teknik en tredimensionel visualisation som så er en projektion på en todimensionel overflade. Ordet graf anvendes nogle gange som et synonym for diagram.

Specifikke diagramtyper 

 Afhængighedsdiagram
 Blokdiagram
 Dataflow-diagram
 Entity-Relationship diagram (ERD)
 Euler-diagram - anvendes inden for logik og mængdelære, udviklet af Leonhard Euler (1707-1783)
 Feynman-diagram
 Fiskebens-diagram
 Karnaugh-diagram
 Kredsløbsdiagram
 Lagkagediagram
 Smith-kort
 Søjlediagram
 Tilstandsdiagram – anvendes til tilstandsmaskiner indenfor software-udvikling
 UML-diagram
 Venn-diagram - anvendes inden for logik og mængdelære, udviklet af John Venn (1834-1923)
 Voronoi-diagram

Se også 

 Kort
 Plot (grafik)
 commons:Specific diagram types – galleri af mange diagramtyper.
 commons:Commons:Diagram resources

Yderligere læsning 
 
 Michael Anderson, Peter Cheng, Volker Haarslev (Eds.) (2000). Theory and Application of Diagrams: First International Conference, Diagrams 2000. Edinburgh, Scotland, UK, September 1–3, 2000. Proceedings.

Abstraktion
Symboler
Computergrafik
Infografik
Vin (flertydig)

Vin har flere betydninger:
 Vinstok - planteslægten Vitis
 Vin – ætanolholdig drik.
 Vincent – vin er kort for Vincent.